b"\n_START_ARTICLE_\nRam\xc3\xb3n Sergio Carranza Semprini\n_START_SECTION_\nTraject\xc3\xb2ria\n_START_PARAGRAPH_\nA l'Argentina jug\xc3\xa0 durant la primera meitat dels anys 1950 als clubs Central C\xc3\xb3rdoba i Newell's Old Boys de Rosario. El 1956 fitx\xc3\xa0 per l'Uni\xc3\xb3n Espa\xc3\xb1ola de Xile, on coincid\xc3\xad amb l'ex espanyolista Josep Egea. El 1958 es trasllad\xc3\xa0 a Espanya on jug\xc3\xa0 pel Granada CF. Al club andal\xc3\xbas hi jug\xc3\xa0 durant tres temporades, fins al 1961, un total de 60 partits de lliga. Aquest any, amb el descens del club a Segona, fitx\xc3\xa0 pel RCD Espanyol. A l'Espanyol jug\xc3\xa0 tres temporades m\xc3\xa9s i va viure un descens a Segona Divisi\xc3\xb3, seguit d'un ascens a Primera. Tamb\xc3\xa9 jug\xc3\xa0 al CE Europa a Segona Divisi\xc3\xb3. El 1965 retorn\xc3\xa0 a l'Argentina al club Central C\xc3\xb3rdoba."